Jablonka (potok)

Jablonka je vodný tok na západnom Slovensku, preteká územím okresov Myjava a Nové Mesto nad Váhom. Je to pravostranný prítok Váhu, má dĺžku  (z toho umelo upravený dolný tok od Čachtíc po ústie meria ).

 Prameň 
Pramení v Myjavskej pahorkatine, na katastrálnom území obce Polianka, východne od jej intravilánu v nadmorskej výške približne 

 Opis toku 
Od prameňa tečie najprv na krátkom úseku na východ, stáča sa na severovýchod, preteká ústredím obce Jablonka, pričom pod obcou sa postupne výrazným oblúkom (smerujúcim k severu) stáča k juhovýchodu a pri osade Kubečkovci priberá ľavostranný Zemanovský potok. Ďalej preteká územím obce Krajné, popri osadách Luskovica a Žadovica na ľavom brehu, južne od osady Mitalovec sa znovu stáča a JJV smerom tečie intravilánom Krajného. Južne od intravilánu priberá významný pravostranný prítok, Matejovský potok, rozširuje svoje koryto, opätovne sa oblúkom stáča a pokračuje severovýchodným smerom. Pri osade Podvrch priberá ľavostranný Rudník a ďalej tečie po hranici Malých Karpát. Koryto potom utvára niekoľko zákrut, preteká cez obec Hrachovište, kde zľava priberá svoj najvodnatejší prítok, Tŕstie.

Za obcou sa hlboko vrezáva do masívu Čachtických Karpát, ktoré preteká výrazným oblúkom. Tečie obcou Višňové, popod Čachtický hrad vypínajúci sa na pravom brehu a utvára kaňonovitú Višňovskú dolinu, ktorou preteká viac menej na sever. Následne sa veľkým oblúkom stáča na juhovýchod a pokračuje Čachtickou dolinou.

Ďalej opúšťa Čachtické Karpaty a vstupuje do Podunajskej pahorkatiny, kde preteká obcou Čachtice. Neďaleko centra obce sa vodný tok rozvetvuje, pričom ľavé rameno (hlavný tok) pokračuje juhovýchodným smerom ako Čachtický kanál a pravé rameno smerom na juh pod názvom Dubová. Čachtický kanál sprvu tečie smerom na VJV, východne od Čachtíc sa stáča severojužným smerom a následne západne od Brunoviec na východ. Južne od Brunoviec sa ešte esovito stáča a na východnom okraji intravilánu obce Horná Streda ústi do Biskupického kanála tečúceho súbežne s Váhom.

 Geomorfologické celky 
Myjavská pahorkatina
Malé Karpaty
geomorfologický podcelok Čachtické Karpaty (tu oddeľuje geomorfologické časti Plešivec na juhu a Nedze na severe)
Podunajská pahorkatina
geomorfologický podcelok Trnavská pahorkatina

 Prítoky 
Pravostranné: prítok od osady Boháčovci, prítok prameniaci východne od osady Guzice, prítok z osady Kubíkovci, Matejovský potok, prítok z osady Švehlová
Ľavostranné: prítok z JV úpätia Surovín (), prítok od osady Michaličkovci, potok prameniaci južne od osady Sládečkovci, Zemanovský potok, potok prameniaci pri osade Skalkovci, Rudník, Tŕstie, Hovädský jarok

 Ústie 
Ako Čachtický kanál sa vlieva do Biskupického kanála na pravostrannej nive Váhu, v katastrálnom území obce Horná Streda, východne od jej intravilánu v nadmorskej výške cca 

 Obce 
Jablonka postupne preteká cez nasledovné obce:
Jablonka
Krajné (intravilán i osady Podkorytárka, Žadovica, Podvrch)
Hrachovište
Višňové
Čachtice
Horná Streda (okrajom intravilánu)

 Poznámka 
Vo viacerých kartografických dielachTuristický atlas Slovensko 1:50 000, 1. vydanie, SHOCART, Zádveřice 2007Autoatlas - Slovenská republika 1:100 000, 5. vydanie, VKÚ, Harmanec 2002 sa za hlavný tok považuje Matejovský potok a horný tok Jablonky po sútok s ním sa potom označuje ako Korytárka, ktorá je tak považovaná za ľavostranný prítok Jablonky.

 Referencie 

 Iné projekty 

Kategória:Rieky na Slovensku
Kategória:Povodie Váhu
Kategória:Vodné toky v Myjavskej pahorkatine
Kategória:Vodné toky v Čachtických Karpatoch
Kategória:Vodné toky v Trnavskej pahorkatine
Kategória:Vodné toky v okrese Myjava
Kategória:Vodné toky v okrese Nové Mesto nad Váhom
Kategória:Polianka
Kategória:Jablonka (okres Myjava)
Kategória:Krajné
Kategória:Hrachovište
Kategória:Višňové (okres Nové Mesto nad Váhom)
Kategória:Čachtice
Kategória:Pobedim
Kategória:Horná Streda